Akureyrarbær hefur ákveðið að bjóða út rekstur skíðsvæðisins í Hlíðarfjalli. Forseti bæjarstjórar segir að nokkrir hafi þegar sýnt rekstrinum áhuga, en aðeins eitt skíðasvæði hér á landi er í einkarekstri í dag.
Það hefur lengi verið til umræðu hjá bæjaryfirvöldum á Akureyri að fá aðra að borðinu við reksturinn í Hlíðarfjalli. Bæjarráð hefur nú ákveðið að bjóða rekstur skíðasvæðisins út til þriggja ára, með möguleika á framlengingu í tvö ár. Ríkiskaup sjá um útboðið sem Halla Björk Reynisdóttir, forseti bæjarstjórnar, segir að verði auglýst á næstu vikum.
Það er dýrt fyrir Akureyrarbæ að reka skíðasvæðið í Hlíðarfjalli og til dæmis var kostnaðurinn um 190 milljónir króna árið 2020. Auk þess keypti bærinn nýja stólalyftu af Vinum Hlíðarfjalls fyrir rúmlega 340 milljónir. Aðeins eitt skíðasvæði hér á landi er í einkarekstri í dag, svæðið í Skarðsdal við Siglufjörð.
Þá séu talsverðir möguleikar í Hlíðarfjalli utan skíðavertíðarinnar. Undanfarin ár hafi verið byggð þar upp aðstaða fyrir ýmiss konar afþreyngu yfir sumartímann, fjallahjólabrautir, gönguleiðir og fleira.